Rikunarita-ORG/Wikinium huggingface dataset:
# Cyan

| Cyan |
| --- |
|   |
|  |
| An anere Sproochen | (fr) cyan, (de) Cyan |
| Typ |
Grondfaarf |
| Spektral Informatiounen |
| Wellelängt |
500 nm |
| Frequenz |
599.000.000.000.000 Hz |
| Zesummesetzung |
| HEX | 00FFFF |
| RGB (R, G, B) |
0, 255, 255 |
| CMYK (C, M, Y, K) |
100 %, 0 %, 0 %, 0 % |
| HSV (H, S, V) |
180°, 100 %, 50 % |
|  |

**Cyan** (och alt **Zyan** geschriwwen) ass e Faarftoun deen am siichtbare Spektrum vum Liicht am Iwwergank vu Blo op Gréng läit. Den Ausdrock gëtt haaptsächlech an techneschen an artisteschen Ëmfeld benotzt an ass an der Alldagssprooch méi rar. Et gëtt keng allgemeng akzeptéiert a kloer definéiert Faarfkategorie fir Cyan (am Géigesaz zum Beispill zu Orange).

An der Alldagssprooch gëtt **turquoise** oder **türkis** dacks als Synonym gebraucht, mä de Faarftoun Turquoise `#40E0D0` ass net onbedéngt mat Cyan identesch.

Als Webfaarf (`#00FFFF`) gëtt Cyan synonym zu **Acqua** benotzt.

An der subtraktiver Faarfmëschung ass Cyan nieft Magenta, Giel a Schwaarz eng vun de Grondfaarwen am Véierfaarwendrock (*Quadrichromie*) an am Dréckereiwiesen.

## Verschidde Cyantéin

**Webfaarf CyanDrock-Cyanduerchschnëttlecht Cyanduerchschnëttlecht Turquoise**

## Kuckt och

* Tabell mat de Faarfcoden op der däitscher Wiki

## Um Spaweck

|  |  |
| --- | --- |
|  |  **Commons: Cyan** – Biller, Videoen oder Audiodateien |
# Tanegashima Space Center

Start vun enger H-IIA mat Kaguya vum Launch Pad 1 (Launch Complex Yoshinobu)
Den **Tanegashima Space Center** (*Tanegashima Uchū Sentā*, dacks als *TNSC* ofgekierzt) ass eng japanesch Weltraumgare zu Minamitane op der Insel Tanegashima. Mat enger Fläch vu 9,7 Quadratkilometer ass den TNSC déi gréisst japanesch Weltraumgare.

Hei gi virun allem Wieder-, Kommunikatiouns-, Äerdobservatiouns- a Radiosatellitte gestart.

## Geschicht

D'Rakéitestartplaz gouf 1969 bei der Grënnung vun der National Space Development Agency (kuerz NASDA) opgeriicht. Zanter der Fusioun vun der NASDA mam Institute of Space and Astronautical Science (ISAS) an dem National Aerospace Laboratory of Japan (NAL) zu der neier japanescher Raumfaartagentur Japan Aerospace Exploration Agency (JAXA) ass den TNSC am Besëtz vun der JAXA. Zanter 1975 gi vum TNSC och orbital Missioune gestart.

## Rakéitestartplaze an hir Benotzung

D'Weltraumgare léisst sech an zwéi Beräicher ënnerdeelen, déi nërdlech *Osaki Range* an déi südlech *Takesaki Range*.

Osaki Range
D'Osaki Range huet zwou Startplazen, déi eng dovun ass de *Launch Complex Yoshinobu* (ofgekierzt Launch Area Y, LA-Y). Si gouf 1993 fir den H-II-Programm gebaut a bestoung am Ufank nëmmen aus dem Launch Pad 1. Am Joer 2000 gouf e weidere Launch Pad gebaut, dee bis elo awer nach ni zum Asaz koum. Vum LA-Y ginn H-II, H-IIA an H-IIB Rakéite gestart. Den éischte Start war den 3. Februar 1994.

Déi zweet Startplaz vun der Osaki Range ass de *Launch Complex Osaki* (ofgekierzt Launch Area N, LA-N). Den LA-N gouf vu Rakéite vum Typ J-I, N-I an N-II benotzt. Den éischte Start vun der LA-N war den 9. September 1975.

Takesaki Range
Déi südlech Takesaki Range besteet ënner anerem aus dem *Launch Area Q* an dem *Launch Complex Takesaki* (ofgekierzt Launch Area T, LA-T). Vun der LA-Q si bis elo nëmmen zwou Rakéite vum Typ Mu gestart, déi éischt den 2. September 1974, déi zweet de 5. Februar 1975. Den LA-T gëtt fir d'Starte vun der Lambda, MT-135, S a fir TR-1 benotzt. Vun hei ginn zanter 1967 Rakéite gestart.

## Weideres um Areal

Fir d'Montage vun den H-II-Rakéite huet den TNSC e *Vehicle Assembly Building* (kuerz VAB), änlech dem Vehicle Assembly Building vum Kennedy Space Center. Hien ass 81 Meter héich an dat gréisst Gebai um TNSC. No engem Ëmbau passe mëttlerweil zwou H-IIA-Rakéiten fir d'Montage gläichzäiteg an de VAB. Fir den Zesummebau vun enger H-II dauert et dräi Méint, an déi vun der H-IIA ee Mount.

De Kontrollzentrum fir de Fluch vun der H-II vum TNSC läit aus Sécherheetsgrënn 10 Meter ënner der Äerd a 500 Meter vun der Rakéitestartplaz ewech.

## Kuckt och

 **Portal Astronomie Uchinoura Space Center

## Um Spaweck

|  |  |
| --- | --- |
|  |  **Commons: Tanegashima Space Center** – Biller, Videoen oder Audiodateien |

* (en) Tanegashima Space Center - Offiziell Websäit vun der JAXA
* (en) Beschreiwung
* (en) Tanegashima in der Encyclopedia Astronautica

## Referenzen
# Grondfaarf

|  |  |
| --- | --- |
|  | Dësen Artikel ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

De Faarfkrees vum Johannes Itten (1961) kombinéiert de Krees mam primären Dräieck.
Eng **Grondfaarf** oder **Primärfaarf** ass an engem System vun der Faarfsynthees eng Faarf, déi net duerch d'Mësche vun anere Faarwe reproduzéiert ka ginn.

Faarwe gëllen als *ënnerenee primär*, wa keng duerch d'Mësche vun deenen anere reproduzéiert ka ginn. An der Molerei gi Rout, Giel a Blo meeschtens als Grondfaarwe benotzt; keng vun deenen dräi Faarwe kann duerch d'Mësche vun den zwou aneren hiergestallt ginn.

## Kuckt och

* Tabell mat de Faarfcoden op der däitscher Wiki

## Um Spaweck

|  |  |
| --- | --- |
|  |  **Commons: Grondfaarf** – Biller, Videoen oder Audiodateien |
# 308 v. Chr.

5. Joerhonnert v. Chr. |
**4. Joerhonnert v. Chr.** |
3. Joerhonnert v. Chr.

313 v. Chr. | 312 v. Chr. | 311 v. Chr. | 310 v. Chr. | 309 v. Chr. | **308 v. Chr.** | 307 v. Chr. | 306 v. Chr. | 305 v. Chr. | 304 v. Chr. | 303 v. Chr.

---

*Dës Säit befaasst sech mam Joer 308 v. Chr.*

## Evenementer

## Konscht a Kultur

## Wëssenschaft an Technik

## Gebuer

## Gestuerwen